      Z A P I S N I K

S 08. sjednice Upravnoga vijeća Pučkog otvorenog učilišta Slatina održane u petak 06. ožujka. 2026. godine s početkom u 14:00 u prostorijama ravnateljstva Pučkog otvorenog učilišta Slatina

PRISUTNI ČLANOVI UPRAVNOGA VIJEĆA: 

1. Alen Đurasek - predsjednik 

2. Ivana Strupar - zamjenica predsjednika

3. Marina Brusić - član i zapisničar,

4. Šoltić Saša- član

ODSUTNI ČLANOVI UPRAVNOGA VIJEĆA: 

5. Luka Repić – član, opravdao izostanak
ZAPISNIK VODI: Marina Brusić

ZAKLJUČAK

Predsjednik Upravnog vijeća otvorio je 8. sjednicu, pozdravio sve prisutne, ustanovio da imamo kvotu za sjednicu, te pročitao dnevni red. Pozvao je prisutne da iznesu prijedloge za dopunu ili izmjenu dnevnog reda.

Kako se nitko nije javio za riječ dnevni red je jednoglasno usvojen sa 4 glasa ZA. 
D N E V N I   R E D:

1. Usvajanje zapisnika sa sedme sjednice UV, 

2. Prijedlog Godišnjeg  plana i programa POU Slatina za 2026. godinu (obrazovni odjel),
3.   Prijedlog Godišnjeg  plana i programa POU Slatina za 2026. godinu (kultura),
4.   Razno.
Zapisnik sa sedme sjednice je jednoglasno usvojen sa 4 glasa ZA. 

Predsjednik otvara raspravu druge točke i daje riječ ravnateljici koja govori da smo po Zakonu obvezni donijeti Godišnji plan i program  početkom godine.

Plan počinje s osnovnim podacima o ustanovi i zakonskim okvirima. Tri godine nakon donošenja Zakona o obrazovanju odraslih „vratili smo se u igru“, posjedujemo  Rješenja o izvođenju 45 obrazovnih programa.

Izrada novih programa i postupak kod Zahtjeva za stručnim mišljenjem ASOO o programima, od 4. studenoga 2025. u cijelosti funkcionira putem portala obrazovanja (e-građani) i platforme NISOO- faza 2. 

Što se kadrovskih uvjete tiče, navela je zaposlenike i naše vanjske suradnike. Naglasila je da se jedan od najvažnijih uvjeta odnosi se na kvalitetu rada nastavnika.

Od siječnja 2026-te uvodimo kolegijalno praćenje nastave i anketiranje nastavnika, kako bismo dobili još više informacija i eventualne sugestije nastavnika za unaprjeđenje nastavnog procesa.  

Poslovi kojima bi se trebalo posebno posvetiti u obrazovanju odraslih su: 

· razvoj strategije marketinga i promocije obrazovnih programa

· poslovi planiranja, razvijanja, praćenja, evaluacije i izvještavanja

· rad na poboljšanju kvalitete sustava obrazovanja odraslih

· kontinuirani rad na Izvješću o samovrednovanju (priprema za vanjsko vrednovanje)  

a od tekućih poslova:

· organizacije nastave i

· razvijanja novih obrazovnih programa

važni poslovi ostaju u drugom planu.

Implementacija programa za vođenje administracije u OO (ručno ispisivanje matičnih knjiga i javnih isprava dugotrajan je i iscrpljujući posao, koji bi trebalo napustiti), pomogla bi bržem i kvalitetnijem radu obrazovnog odjela POU Slatina.
Nastava se odvija prema rasporedu od 8:00h do 21:00h (najčešće od 16:00h do 21:00h). Raspored izvođenja nastave (za svaku skupinu) izrađujemo odmah po upisu polaznika i stavljamo ga na oglasnu ploču i na našu facebook stranicu. Vrijeme održavanja nastave utvrđuju nastavnik i stručni suradnik za obrazovanje, a sve u dogovoru s polaznicima.
Način izvođenja nastave predviđen je programom. Nastava može biti: redovna, konzultativno- instruktivna i dopisna nastava.  Nakon izlaganja nije bilo pitanja samo pohvale na rad. Prijedlog je jednoglasno usvojen sa 4 glasa ZA. 

Predsjednik otvara raspravu treće točke i daje riječ ravnateljici koja govori o programskim aktivnostima kina i kazališta. Navela je nadolazeće  filmske programe:
· Filmske premijere uz gostovanja filmske ekipe hrvatskih filmova koji izlaze u 2026. godini

· Ženijalni dani (ožujak 2025.) – filmovi o jakim ženama u suradnji s Kino mrežom i HAVC-om

· Filmska pismenost u kinu - (3/4. ožujak – te u listopadu) – u organizaciji sa školama edukacija nastavnog osoblja i učenika na temu snimanja filma

· Mjesec našeg filma – u suradnji s HAVC-om u svibnju

· Ljeto u Mreži (ljetni mjeseci) – suradnja s Kino mrežom

· Kino pod zvijezdama projekt je koji provodimo svako ljeto. 
· Festival filmova o Domovinskom ratu – u suradnji s Udrugom djece hrvatskih branitelja.
· Rendes-vouz au cinema (rujan/listopad) Zajednički projekt Francuskog instituta u Hrvatskoj, Hrvatskog audiovizualnog centra i Hrvatske mreže neovisnih kinoprikazivača, 
· Svjetski dan audiovizualne baštine (više dana oko 27. listopada) u neovisnim hrvatskim kinima u suradnji s Hrvatskim državnim arhivom – Hrvatskom kinotekom, prikazat će se klasici hrvatske kinematografije čime se želi upozoriti na nužnost zaštite audiovizualnog materijala kao važnog dijela nacionalnog identiteta.
· Maraton kratkometražnog filma (prosinac)

· Kratki umjesto reklama – studeni/prosinac

· ZAGREB FILM FESTIVAL, studeni - Zagreb Film Festival je od samog početka programski usmjeren k predstavljanju i promociji debitantskih filmova i novih autora. Paralelno s publikom ZFF-a organizirat ćemo filmove iz Glavnog programa, u sklopu programa ZFF putuje.
· DAN SJEĆANJA NA VUKOVAR, studeni - obilježavanje Dana sjećanja na žrtvu Vukovara održat će se  projekcija prigodnog filma.
· BLAGDANI U KINU, prosinac /siječanj – organizator Pučko otvoreno učilište Slatina.
Programi će se osmišljavati i realizirati na temelju dosadašnjih iskustava samostalno te u suradnji s Kino mrežom i HAVC-om

Zatim je navela kazališni program:

· 12. veljače u 19:30 Tesla teatar, Hollywood 
· 5. ožujka u sklopu Virkasa  - Pir malograđana, Gradsko kazalište Virovitica.
· 12. ožujka – Dnevnik supermame, Kazališna družina Tragači 

· 26. ožujka – Cirkus 
· Najam dvorane za stand up ili druge kulturne sadržaje
· Kino pod zvijezdama - Smijeh pod zvijezdama – u sklopu Kina pod zvijezdama pod pokroviteljstvom Ministarstva kulture i medija, Grada Slatine, LAG-a Marinianis, HAVC-a organizirat ćemo stand up nastupe, dječji i filmski progam
· Listopad/studeni je rezerviran za Slatinsku malu scenu. 

· Slatinske kazališne večeri.

Ostali programi u kulturi:

· Sudjelovanje na andragoškim radionicama 

· Sudjelovanje na Međunarodnom andragoškom simpoziju

· Sudjelovanje na konferencijama Kino mreže

· Sudjelovanje na 2. konferenciji Filmske pismenosti

· Organizacija radionica filmske pismenosti za djecu i nastavnike

Ravnateljica je navela i sve planirane projekte:

Ministarstvo kulture 


· Slatinska mala scena – 5.000,00 € 
· Slatinske kazališne večeri – 5.000,00 €
Hrvatski audiovizualni centar – dobili smo 2 projekta 

· „115. GODINE FILMA U SLATINI“ – redovan rad kina – 4.000  €
Virovitičko-podravska županija 

Projekt „SLATINSKE KAZALIŠNE VEČERI“ – 5.300 €

Europa Cinemas

Kao i svake godine očekujemo financijsku nagradu Europa Cinemas za poticanje europskoga filma i rada s mladom publikom. Uz sve ova dodatna sredstva kino je postalo u potpunosti održiva djelatnost, što prije nekoliko godina nije bilo moguće.

Naglasila je kao sve informacije o svojim aktivnostima redovito objavljujemo na svojim internetskim stranicama, Facebooku, Instagramu i Tik-toku. Redovito promoviramo oglase nadolazećih kulturnih i obrazovnih događaja, a u planu nam je i zakup jumbo plakata. Također imamo godišnje ugovore s Radio Slatinom i Informativnim centrom Virovitica koji nas redovito prate, a veće događanja koja su u kinu objavljujemo i u Glasu Slavonije.

Sve aktivnosti Pučkog otvorenog učilišta Slatina usklađene su s Financijskim planom za 2026. godinu.

Nakon predstavljanja plana nije bilo pitanja prijedlog je jednoglasno usvojen sa 4 glasa ZA. 

Pod točkom razno ravnateljica govori da se trenutno odvija završni ispit za njegovateljice. Članove obavještava da je tražila suglasnost Grada za izmjenu i dopunu Pravilnika o radu, unutarnjem ustrojstvu i plaćama Pučkog otvorenog učilišta Slatina, te da bi do kraja mjeseca trebali imati još jednu sjednicu. Rekla je da planiramo zaposliti još jednu osobu u obrazovanje, da bi mogli odraditi sve po zakonu.
Kako se više nitko nije javio za riječ, sjednica je završena  u 15:15 sati.

ZAPISNIČAR:                                                                                                                     PREDSJEDNIK:

 Marina Brusić



                         
                                                                                                                               Alen Đurasek
KLASA: 003-06/26-01/02

URBROJ: 2189-53-01-26- 02

U Slatini, 06. ožujka 2026. god.
